De fleste kommunestyrevalgene ble gjennomført som forholdstallsvalg. Der det var bare ett eller ingen godkjente forslag til valgliste, var det anledning til å avholde flertallsvalg. Flertallsvalg ble benyttet i 239 av herredene, og omfattet 16,2 % av de stemmeberettigede. Fem av byene avholdt flertallsvalg: Son, Hølen, Åsgårdstrand, Sogndal ladested og Skudeneshavn.